תמונה של נאס"א, בה רואים את אל פאסו מצפון וסיודאד חוארס מדרום וביניהן הריו גראנדה
**אל פאסו** (באנגלית: **El Paso**) היא העיר השישית בגודלה במדינת טקסס, וה-22 בגודלה בארצות הברית. בעיר יש כ־678,815 תושבים (2020) ובמטרופולין שלה כ־831,036 תושבים (2013).

העיר נמצאת על חוף נהר הריו גראנדה בגבול עם מקסיקו, כאשר מעבר לגבול שוכנת סיודאד חוארס.

היסטוריה
--------

 פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: כתיבה לא אנציקלופדית ואנגלוז השמות.
### לפני גילוי אמריקה

באתרים הארכאולוגים "Keystone Wetlands" וב-"Hueco Tanks" שבאזור, נמצאו עדויות לכך שהאדם התיישב באל פאסו כבר לפני אלפי שנים. מתיישבים אלו עסקו בחקלאות לרבות בגידול תירס. לחקלאות היה תפקיד מרכזי בחייהם ובין אלפיים דמויות שנוצרו על ידי יושבי המקום ונמצאו באתר Hueco, מופיעה דמות צבועה שחור ולבן של טלאלוק, אל הגשם האצטקי.

החוקרים הספרדיים הראשונים גילו כי השבטים האינדיאנים: המנסו, הסומה והגומנו חיו באזור בעבר. שבטים אינדיאנים אלו נטמעו באוכלוסייה המתיישבת, דבר שיצר את חלק מתרבות המסטיסים שנפוצה ביותר במקסיקו ולפעמים גם בדרום-מערב ארצות הברית. אחרים השתלבו עם שבטי המסקלארו שנדדו באזור למשך שנים.

### הגעת הספרדים

חואן דה אונייטה הספרדי היה המגלה האירופאי הראשון שהגיע לריו גראנדה בקרבת העיר (באזור של העיר הקטנה סן אליזאריו שנמצאת 48 ק"מ דרומית לעיר).

אל פאסו דל נורט (באנגלית: אל-פאסו הצפונית, כיום סיודאד חוארס), הוקמה על הגדה הדרומית של הריו בראבו דל נורט (כיום ריו גראנדה) ב-1659 על ידי כובשים ספרדיים. בגלל היותה ערבה, החקלאות שגשגה וכרמים ופירות היו חלק מהייצור המקומי. הכתר הספרדי והרשות המקומית של אל פאסו דל נורט ויתרו על כמה שטחים כדי לפתח את תעשיית החקלאות בגדה הצפונית שם נמצאת כיום אל פאסו, אולם השבטים האינדיאנים עכבו את ההתפתחות צפונה. המים היוו הגנה טבעית כנגד הספרדים.

ב-1680 לאחר הצלחותיו של פאובלו רוולט בהריסת המושבות הספרדיות בצפון ניו מקסיקו, הפכה אל פאסו למרכז הממשלה הספרדית בטריטוריית ניו מקסיקו. באל פאסו הונהגו הספרדים על ידי דייגו דה וארגאס, הם התאחדו כדי ליישב מחדש את הטריטוריות הספרדיות יקרות הערך שמרכזן היה בסנטה פה, והן השתרעו מסוקורו ועד טאוס.

מקורות היסטוריים מציינים כי הפרויקט החקלאי הראשון באזור היה "פונס דה לאון ראנץ'" על אדמה שהוענקה ב-1825.

### עצמאות טקסס

אל פאסו הייתה המיקום הדרומי ביותר במחוז נואווה מקסיקו (כיום ניו מקסיקו). העיר קושרה לסנטה פה ולמקסיקו סיטי על ידי "הדרך המלכותית". רק כמה מטיילים זרים הסתכנו להגיע למקומות כה רחוקים שהדרך אליהם ארכה זמן רב בתנאי אותם ימים. מרגלים, סוחרים וציידי פרוות אמריקנים הגיעו עוד מאז 1804 וגם כמה זוגות מעורבים עם אליטה היספנית. האינדיאני יו סטפנסון מקנטקי שנישא לדוני חואנה מריה דה אסקראט הוא דוגמה טובה לזוג כזה. בין המטיילים באזור, נמנה גם זבולון פיק, חייל אמריקני נודע. ב-1849, לאחר מלחמת ארצות הברית–מקסיקו, הגיעו לעיר קבוצות גדולות של משפחות אמריקאיות שבאו להתיישב באזור.

דמוגרפיה
--------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**התפתחות אוכלוסייה באל פאסו**
| שנה | סה"כ תושבים | שינוי לעומת  שנה קודמת |
| --- | --- | --- |
| 1890 | 10,000 | - |
| 1900 | 15,900 | 59.1% |
| 1910 | 39,279 | 146.9% |
| 1920 | 77,560 | 97.5% |
| 1930 | 102,421 | 32.1% |
| 1940 | 96,810 | −5.5% |
| 1950 | 130,003 | 34.3% |
| 1960 | 276,687 | 112.8% |
| 1970 | 339,615 | 22.7% |
| 1980 | 425,259 | 25.2% |
| 1990 | 515,342 | 21.2% |
| 2000 | 563,662 | 9.4% |

 |
|

בשנת 2006 אמד משרד מפקד האוכלוסין של ארצות הברית את תושבי האזור המטרופוליני של העיר ב-736,310 נפשות.

ב-3 בדצמבר 2007 דורגה אל פאסו כעיר השנייה בבטיחותה בארצות הברית מבין הערים שמספר תושביהן גדול מ-500,000.

גאוגרפיה
--------

אל פאסו נמצאת במדינת טקסס, קרוב לגבול עם מדינת ניו מקסיקו, ולגבול בין ארצות הברית ומקסיקו, מול המדינה המקסיקנית צ'יוואווה. העיר נמצאת באזור זמן שונה מרוב טקסס.

גובה העיר הממוצע הוא 1,140 מטר מעל פני הים. הנקודה הגבוהה ביותר בעיר היא הר פרנקלין הצפוני שגובהו 2,192 מטר מעל פני הים. פסגת ההר ניתנת לצפייה ממרחק של 97 קילומטר מכל הכיוונים. שטח העיר עומד על כ-648.9 קמ"ר.

בעיר נמצא הגן האורבני הגדול ביותר בשטח של כ-97 קמ"ר ונקרא פארק הרי פרנקלין. העיר מוקפת במדבר הצ'יוואי.

סדק ריו גראנדה עובר דרומית לסוף הרי פרנקלין באזור של הריו גראנדה. הנהר משמש כגבול וחוצץ בין הערים אל פאסו וסיודאד חוארס.

לעיר מספר פרוורים בטקסס ופרוורים נוספים הנמצאים מעבר לגבול ושייכים לניו מקסיקו. הפרברים העיקריים בטקסס הם:

* סוקרו - 27,000 תושבים
* סן אליזאריו - 11,000 תושבים
* פבאנס - 8,000 תושבים

הפרוור הגדול ביותר מהעבר השני השייך לניו מקסיקו היא העיר סאנלנד פארק (Sunland Park).

פוליטיקה
--------

רוב העיר אל פאסו שייכת למחוז הבחירה ה-16 של טקסס לבית הנבחרים, ומיוצגת על ידי תושב העיר חבר הקונגרס הדמוקרטי בטו או'רורק. חלק קטן במזרח העיר שייך למחוז הבחירה ה-23 של טקסס ומיוצג על ידי חבר הקונגרס הרפובליקני ויל הארד.

תמונה פנורמית של העיר מצפון העיר. משמאל ניתן לראות את הרי ה"Hueco" ומרחוק מימן ניתן לראות את הרי החוארס

תמונה פנורמית של העיר מצפון העיר. משמאל ניתן לראות את הרי ה"Hueco" ומרחוק מימן ניתן לראות את הרי החוארס

ערים תאומות
-----------

לאל פאסו 6 ערים תאומות:

* מקסיקומקסיקו צ'יוואווה, מקסיקו
* מקסיקומקסיקו סקטקס, מקסיקו
* מקסיקומקסיקו טוראון, מקסיקו
* מקסיקומקסיקו סיודאד חוארס, מקסיקו
* ספרדספרד חרס דה לה פרונטרה, ספרד
* ספרדספרד מרידה, ספרד
* ישראלישראל חדרה, ישראל

ראו גם
------

* פיגוע הירי באל פאסו

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **אל פאסו** |
| ויקישיתוף תמונות ומדיה בוויקישיתוף: **אל פאסו** |

* 

* אתר האינטרנט הרשמי של אל פאסו (באנגלית)
* אל פאסו, ברשת החברתית אקס (טוויטר)

* אל פאסו, סרטונים בערוץ היוטיוב
* אל פאסו, באתר אנציקלופדיה בריטניקה (באנגלית)
* אל פאסו (טקסס), דף שער בספרייה הלאומית

הערות שוליים
------------

1. ↑  QuickFacts El Paso city, Texas, United States Census Bureau. Retrieved November 8, 2023.

| דגל טקססדגל טקסס מדינת טקסס |
| --- |
| בירת המדינה | אוסטין |  |
| אזורים גאוגרפיים | ביג בנד • עמק ריו גראנדה • מטרופולין דאלאס-פורט וורת'-ארלינגטון |
| היישובים הגדולים ביותר | יוסטון • סן אנטוניו • דאלאס • אוסטין • פורט וורת' • אל פאסו • ארלינגטון • קורפוס כריסטי • פלאנו • לארדו • לאבק • גרלנד • אירווינג • אמרילו • גרנד פריירי • בראונסוויל • פסדינה • מקיני • מסקיט • קילין |
| נושאים נוספים | מחוזות • סמלים • היסטוריה • דמוגרפיה • יהדות טקסס |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552614305171
* BnF: cb11955411v (data)
* GND: 4085550-8
* LCCN: n79121678
* MusicBrainz: b1a61563-a0c7-4bca-af23-66892a3c0115
* NARA: 10045459
* NKC: ge1097994
* SUDOC: 027534154
* VIAF: 158903862
* WorldCat: lccn-n79121678

 |